{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":6,"n_cols":6,"rows_kept":6,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje sa zainteresiranom javnošću u vezi s Nacrtom prijedloga Pravilnika o izmjenama Pravilnika o strukturi i sadržaju financijskih i dodatnih izvještaja društva za osiguranje odnosno društva za reosiguranje"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"HRVATSKI URED ZA OSIGURANJE","Na temelju odredbe članka 181. stavka 3., članka 191. i članka 192. stavka 8. Zakona o osiguranju (»Narodne novine« broj 30/15, 112/18, 63/20, 133/20, 151/22, 152/24) te članka 18. stavka 14. Zakona o računovodstvu (»Narodne novine« broj 85/24, 145/24) Hrvatska agencija za nadzor financijskih usluga na sjednici Upravnog vijeća održanoj ____ 2025. donijela je,\nČlanak 1.","1. Pojasniti u članku 4. točka 7. Pravilnika, što su ostali primici distributera. Nadalje, moguće je da se ostali primici knjiže na sintetičkoj osnovi u glavnu knjigu – život/neživot, konto, vrsta distributera, vrsta osiguranja i slično, a i ne po samom pojedinom distributeru pa će isti iziskivati dodatni napor u neautomatiziranom radu u popunjavanju ovih podataka.","Primljeno na znanje","U stupcima koji se odnose na ostale primitke distributera po osnovu poslova distribucije (re)osiguranja potrebno je unijeti podatke o svim ostalim primitcima distributera po osnovi poslova aktivnosti distribucije (re)osiguranja s društvom za osiguranje (primjerice bonusi, stimulacije, naknade, nagrade, poticaji i drugi primitci vezano uz suradnju)  u skladu s čl. 399. st. 1. toč. 10. Zakona o osiguranju (Narodne novine, broj 30/15, 112/18  63/20, 133/20, 151/22 i 152/24) i to ostali primitci koji se odnose na životna osiguranja i ostali primitci koji se odnose na neživotna osiguranja u promatranom razdoblju za svakog distributera po kategorijama distributera."]
[2,"HRVATSKI URED ZA OSIGURANJE","Na temelju odredbe članka 181. stavka 3., članka 191. i članka 192. stavka 8. Zakona o osiguranju (»Narodne novine« broj 30/15, 112/18, 63/20, 133/20, 151/22, 152/24) te članka 18. stavka 14. Zakona o računovodstvu (»Narodne novine« broj 85/24, 145/24) Hrvatska agencija za nadzor financijskih usluga na sjednici Upravnog vijeća održanoj ____ 2025. donijela je,\nČlanak 2.","Komentari na IDIS obrazac:\nSmatramo da se kategorija „Ostali primitci distributera po osnovu poslova distribucije (re)osiguranja“ ne uklapa u predmetno izvještavanje, budući da se sadržajno i vremenski ne podudara s kategorijama „Naplaćena premija“ i „Fakturirana provizija“.\nNaime, za Q1 2025. kategorije „Naplaćena premija“ i „Fakturirana provizija“ odnose se isključivo na razdoblje 1.1.–31.3.2025., dok se eventualni isplaćeni bonus (evidentiran u Q1 2025.) u pravilu odnosi (većim dijelom) na prethodnu godinu (u slučajnu godišnjeg bonus aneksa koji ima završetak u Q1 2025). Zbog toga bi njegovo uključivanje narušilo vremensku usklađenost i usporedivost podataka u izvještaju.\nTakođer, nije definirano koji sve primitci bi se uključivali u report, a operativno bi nam to mogao biti izazov.\nVezano uz točku 2. – Podaci o policama osiguranja od profesionalne odgovornosti:\nUkoliko bi društva za osiguranje bila obvezna dostavljati tražene podatke o policama profesionalne odgovornosti, ističemo:\n- polica profesionalne odgovornosti treba se smatrati poslovnom tajnom između Osiguratelja i Osiguranika, pa društvo za osiguranje nema pravo tražiti uvid u policu osiguranja koju je drugo društvo izdalo distributeru\n- problem praćenja podataka koji nisu dostupni društvu za osiguranje – je li polica važeća, je li prekinuta i ima li dovoljno pokrića, a nije ugovorena kod osiguratelja koje izvještava Regulatora\n- ugovaranje police profesionalne odgovornosti kao uvjet za upis u Registar - društvo za osiguranje ne može izdati policu za (još) nepostojeće društvo ili obrt, odnosno samo na temelju zahtjeva distributera za upis u Registar, za koji se ne zna hoće li biti proveden. \nTakođer, ističemo kako Regulator u skladu s čl. 203. Zakona o osiguranju ima sve ovlasti provedbe nadzora nad osobama koje obavljaju poslove distribucije osiguranja, što podrazumijeva i mogućnost prikupljanja i uvida u podatke/police profesionalne odgovornosti svih subjekata nadzora.\nOve izmjene su još nerazumnije ako uzmemo u obzir da je u tijeku postupak izmjene Pravilnika o obliku i sadržaju financijskog i statističkog izvještaja osoba koje imaju dozvolu za obavljanje poslova distribucije osiguranja i/ili distribucije reosiguranja https://esavjetovanja.gov.hr/ECon/MainScreen?ent\nityId=31964 prema kojem bi distributeri trebali Regulatoru dostavljati podatke o policama profesionalne odgovornosti i to dinamikom koja je različita od one iz Pravilnika o izmjenama Pravilnika o strukturi i sadržaju financijskih i dodatnih izvještaja društva za osiguranje odnosno društva za reosiguranje.","Nije prihvaćen","Ostali primitci - sadržajno uključuju podatke iz čl. 399. st. 1. toč. 10.\nPodaci se odnose na naplaćenu premiju u razdoblju, fakturiranu proviziju u razdoblju tako i isplaćene ostale primitke u razdoblju (svjesni smo da se ostali primitci odnose na prošla razdoblja, a isplaćuju se u razdoblju kasnije). U pravilu sve će se nivelirati kroz godinu, odnosno 1Q će biti veći.\nPolica - dostavljaju se podaci samo za posrednike koji imaju sklopljenu policu s društvom (oznaka DA-NE), a kod odgovora DA treba upisati trajanje police"]
[3,"HRVATSKI URED ZA OSIGURANJE","Na temelju odredbe članka 181. stavka 3., članka 191. i članka 192. stavka 8. Zakona o osiguranju (»Narodne novine« broj 30/15, 112/18, 63/20, 133/20, 151/22, 152/24) te članka 18. stavka 14. Zakona o računovodstvu (»Narodne novine« broj 85/24, 145/24) Hrvatska agencija za nadzor financijskih usluga na sjednici Upravnog vijeća održanoj ____ 2025. donijela je,\nČlanak 2.","U obrascu, Podaci: Polica osiguranja od profesionalne odgovornosti ili jamstvo  te Trajanje police osiguranja od profesionalne odgovornosti nisu podaci koji su dio financijskih izvještaja osiguratelja odnosno financijskih evidencija osiguratelja – glavne knjige i pomoćnih analitičkih evidencija. Naime, Pravilnik o strukturi i sadržaju financijskih i dodatnih izvještaja društva za osiguranje odnosno društva za reosiguranje donesen je na temelju odredbe članka 181. stavka 3., članka 191. i članka 192. stavka 8. Zakona o osiguranju koji  se tiču financijskih izvještaja društava za osiguranje i rokova njihove dostave.  \nU Uputi za popunjavanje navedeno je da ako je broj distributera u pojedinoj kategoriji distributera veći od deset, podatke o preostalim distributerima u toj kategoriji potrebno je unijeti zbirno pod nazivom \"Ostali\" uz odabir odgovarajuće kategorije distributera te se za iste niti ne mogu unijeti podaci o policama i njihovim važenjima pa je nejasna svrha tih dodatnih podataka.","Nije prihvaćen","Ukida se izvještavanje za TOP 10 posrednika po kategorijama posrednika i ukida se \"Ostalo\". U novom obrascu IDIS dostavljaju se podaci o svim posrednicima s kojima društvo ima ugovorenu suradnju vezano uz distribuciju."]